Κατερίνα Σακελλαροπούλου

Η **Κατερίνα Σακελλαροπούλου** (Θεσσαλονίκη, 30 Μαΐου 1956) είναι Ελληνίδα δικαστικός και νομικός, η πρώτη γυναίκα Πρόεδρος της Ελληνικής Δημοκρατίας.

Διετέλεσε πρόεδρος του Συμβουλίου της Επικρατείας από το 2018 έως το 2020 και κατόπιν Πρόεδρος της Δημοκρατίας από το 2020 έως το 2025.

## Βιογραφικά στοιχεία
Γεννήθηκε στη Θεσσαλονίκη στις 30 Μαΐου 1956. Η καταγωγή της οικογένειάς της είναι από τη Σταυρούπολη Ξάνθης. Ο πατέρας της, Νικόλαος Σακελλαρόπουλος, υπήρξε αντιπρόεδρος του Αρείου Πάγου.  

Σπούδασε Νομική στη Νομική Σχολή του Εθνικού και Καποδιστριακού Πανεπιστημίου Αθηνών, από το οποίο αποφοίτησε το 1978. Το 1989-1990, παρακολούθησε μεταπτυχιακά μαθήματα συνταγματικού και διοικητικού δικαίου στο Πανεπιστήμιο Παρί-Παντεόν-Ασσάς. 

### Δικαστική σταδιοδρομία
Τον Νοέμβριο του 1982 διορίστηκε εισηγήτρια στο Συμβούλιο της Επικρατείας. Το 1988 προήχθη στον βαθμό του παρέδρου και εργάστηκε στο Γ΄ Τμήμα. Το 2000 προήχθη στον βαθμό του Συμβούλου, μεταβαίνοντας στο Ε’ Τμήμα. 

Διετέλεσε πρόεδρος της Ένωσης Δικαστικών Λειτουργών του ΣτΕ κατά τα διαστήματα 1993-1995 και 2000-2001, ενώ το 1985-1986 ήταν γενική γραμματέας και το 2006-2008 αντιπρόεδρος της ένωσης. Περαιτέρω, υπήρξε μέλος της Κεντρικής Νομοπαρασκευαστικής Επιτροπής (1993-1995).  

Δίδαξε Δίκαιο Περιβάλλοντος στην Εθνική Σχολή Δικαστών κατά το διάστημα 2005-2014. Ορίστηκε μέλος της Επιτροπής Εισαγωγικού και Εξαγωγικού Διαγωνισμού της σχολής αυτής και διετέλεσε μέλος του Συμβουλίου Σπουδών (2010-2013). Ακόμα, διετέλεσε πρόεδρος του Πειθαρχικού Συμβουλίου του Υπουργείου Εξωτερικών (2013-2015).

#### Νομικές θέσεις
Κατείχε τον ρόλο εισηγήτριας στη διαδικασία έκδοσης της απόφασης για τη διατήρηση των προσφυγικών πολυκατοικιών της λεωφόρου Αλεξάνδρας και των διατηρητέων κτηρίων της οδού Διονυσίου Αρεοπαγίτου. Ακόμα, ήταν εισηγήτρια στη διαδικασία έκδοσης της απόφασης εναντίον της εκτροπής του ποταμού Αχελώου. Συν αυτοίς, ήταν μεταξύ των δικαστών που μειοψήφισαν εναντιώμενοι στην κατάργηση του νόμου Ραγκούση (ν. 3838/2010) για την ιθαγένεια. Είχε, ακόμα, υπερψηφίσει την αλλαγή των ελληνικών ταυτοτήτων με την αφαίρεση της αναγραφής του θρησκεύματος. Το 2018, τελώντας υπό την προεδρία της, το ΣτΕ έκρινε νόμιμη και αναγκαία την ένταξη των παιδιών των προσφύγων στα ελληνικά σχολεία.

Τον Φεβρουάριο του 2015 για την υπόθεση Παπακωνσταντίνου πρότεινε μαζί με άλλους τέσσερις δικαστές την κήρυξη της αθωότητάς του. Στις 23 Οκτωβρίου 2015, προήχθη στον βαθμό του αντιπροέδρου και τοποθετήθηκε στο Γ´ Τμήμα, ως αναπληρώτρια πρόεδρος. Από τον Μάρτιο του 2015 έως το 2019 ήταν πρόεδρος του Διοικητικού Συμβουλίου του επιστημονικού σωματείου «Ελληνική Εταιρεία Δικαίου του Περιβάλλοντος».

Τον Οκτώβριο του 2016 παραιτήθηκε από κοινού με το μετέπειτα πρόεδρο της ΑΔΑΕ Χρήστο Ράμμο από την Ένωση Δικαστών, το συνδικαλιστικό όργανο των δικαστών του ΣτΕ, διαμαρτυρόμενη για την υποστήριξη της Ένωσης στην απόφαση του προέδρου του ΣτΕ να ματαιώσει τη σύγκληση της Ολομέλειας του δικαστηρίου για την εκδίκαση προσφυγών των τηλεοπτικών σταθμών περί αντισυνταγματικότητας του νόμου για τις τηλεοπτικές άδειες.

Στις 17 Οκτωβρίου 2018, με πρόταση του τότε Υπουργού Δικαιοσύνης, Διαφάνειας και Ανθρωπίνων Δικαιωμάτων Μιχάλη Καλογήρου, προήχθη στον βαθμό του προέδρου του Συμβουλίου της Επικρατείας, ούσα η πρώτη γυναίκα που ανέλαβε αυτό το αξίωμα. Παραιτήθηκε από τη θέση αμέσως πριν από την εκλογή της ως Προέδρου της Ελληνικής Δημοκρατίας.

### Πρόεδρος της Δημοκρατίας (2020-2025)
Στις 15 Ιανουαρίου 2020, ο Πρωθυπουργός Κυριάκος Μητσοτάκης την πρότεινε για τη θέση της Προέδρου της Ελληνικής Δημοκρατίας. Στην ψηφοφορία, στις 22 Ιανουαρίου, ήταν η μοναδική υποψηφιότητα και εκλέχτηκε νέα Πρόεδρος της Δημοκρατίας με 261 ψήφους.

Ορκίστηκε Πρόεδρος της Δημοκρατίας, ενώπιον της Βουλής των Ελλήνων, την Παρασκευή 13 Μαρτίου 2020, και ανέλαβε την ίδια ημέρα διαδεχόμενη στον προεδρικό θώκο τον Προκόπη Παυλόπουλο. Είναι η 13η Πρόεδρος από το 1924, η 8η Πρόεδρος της Γ' Ελληνικής Δημοκρατίας που διαδέχθηκε τη μεταπολίτευση του 1974 και η πρώτη γυναίκα Πρόεδρος της Δημοκρατίας στην ιστορία της Ελλάδας.

Όταν δεν μπορούσε να σχηματιστεί κυβέρνηση μετά τις εκλογές του Μαΐου του 2023, η Σακελλαροπούλου διόρισε τον ανώτατο δικαστικό Ιωάννη Σαρμά ως πρόεδρο της υπηρεσιακής κυβέρνησης.

Η προεδρία της απέσπασε επαίνους για τον ιστορικό της ρόλο ως η πρώτη γυναίκα πρόεδρος, αλλά αντιμετώπισε κριτική για διάφορα ζητήματα, κυρίως για την λεγόμενη από πολίτες και τον Τύπο αδράνεια της σχετικά με τις παραβιάσεις του κράτους δικαίου. Κατά τη θητεία της είχε μερικά από τα χαμηλότερα επίπεδα δημοτικότητας στην ιστορία των μεταπολιτευτικών προέδρων.

### Μετά την Προεδρία της Δημοκρατίας
Μετά την ολοκλήρωση της θητείας της ως Πρόεδρος της Ελληνικής Δημοκρατίας, στις 13 Μαρτίου 2025, παρέδωσε την Προεδρία στον Κωνσταντίνο Τασούλα. 

Με την ιδιότητα της τέως Προέδρου της Δημοκρατίας, έχει διατηρήσει ενεργό παρουσία στα κοινά και το δημόσιο διάλογο, αρθρογραφώντας στον τύπο, συνομιλώντας με δημοσιογράφους και συμμετέχοντας σε εκδηλώσεις, συζητήσεις, διαλέξεις και παρουσιάσεις βιβλίων.

Στις 30 Οκτωβρίου 2025, μετά από πρόταση της Υπουργού Πολιτισμού Λίνας Μενδώνη, ανέλαβε τη θέση της Προέδρου του Διοικητικού Συμβουλίου του Ελληνικού Φεστιβάλ.

### Προσωπική ζωή
Η Κατερίνα Σακελλαροπούλου έχει μία κόρη από προηγούμενο γάμο. Σύντροφός της είναι ο νομικός Παύλος Κοτσώνης. Διαμένει σε πρότυπο συγκρότημα κατοικιών με βιοκλιματικούς πράσινους χώρους, στην περιοχή του Μεταξουργείου. 

Είναι υποστηρίκτρια του Άρη Θεσσαλονίκης.

## Διακρίσεις
### Παράσημα
* 
** *[[Αρχείο:GRE_Order_Redeemer_1Class.png|70x70εσ]] Μεγαλόσταυρος του [[Τάγμα του Σωτήρος|Τάγματος του Σωτήρος]] (13 Μαρτίου 2020)*
** *[[Αρχείο:GRE_Order_of_Honour_Grand_Cross_BAR.png|70x70εσ]] Μεγαλόσταυρος του [[Τάγμα της Τιμής (Ελλάδα)|Τάγματος της Τιμής]] (13 Μαρτίου 2020)*
** *[[Αρχείο:GRE_Order_of_the_Phoenix_-_Grand_Cross_BAR.png|70x70εσ]] Μεγαλόσταυρος του [[Τάγμα του Φοίνικος|Τάγματος του Φοίνικος]] (13 Μαρτίου 2020)*
** *[[Αρχείο:GRE_Order_of_Beneficence_-_Grand_Cross_BAR.png|70x70εσ]] Μεγαλόσταυρος του [[Τάγμα της Ευποιΐας|Τάγματος της Ευποιΐας]] (13 Μαρτίου 2020)*
** *Χρυσό Μετάλλιο Κερκυραϊκής Αξιοσύνης του [[Δήμος Κεντρικής Κέρκυρας και Διαποντίων Νήσων|Δήμου Κεντρικής Κέρκυρας & Διαποντίων Νήσων]] (21 Μαΐου 2021)*
** *Χρυσό Μετάλλιο του Αποστόλου Παύλου της [[Ιερά Μητρόπολις Φιλίππων, Νεαπόλεως και Θάσου|Ιεράς Μητροπόλεως Φιλίππων, Νεαπόλεως και Θάσου]] (2 Ιουλίου 2021)*
** *Μεγαλόσταυρος του Αποστόλου Παύλου της [[Ιερά Μητρόπολις Βεροίας, Ναούσης και Καμπανίας|Ιεράς Μητροπόλεως Βεροίας, Ναούσης και Καμπανίας]] (16 Οκτωβρίου 2024)*
* **'
** ''[[Αρχείο:CYP Order of Makarios III ribbon.svg|70x70εσ]] [[Τάγμα Μακαρίου Γ΄|Μέγα Περιδέραιο του Τάγματος Μακαρίου Γ΄]] (21 Σεπτεμβρίου 2020)''
* **'
** *[[Αρχείο:EGY_Order_of_the_Nile_-_Grand_Cordon_BAR.png|70x70εσ]] Μέγα Περιδέραιο του Τάγματος του Νείλου (21 Νοεμβρίου 2020)*
* **'
** ''[[Αρχείο:ITA_OMRI_2001_GC-GCord_BAR.svg|70x70εσ]] Μεγαλόσταυρος Ιππότης με Περιδέραιο του [[Τάγμα της Αξίας της Ιταλικής Δημοκρατίας|Τάγματος Αξίας της Ιταλικής Δημοκρατίας]] (6 Οκτωβρίου 2020)''
* **'
** *[[Αρχείο:Order_for_Exceptional_Merits_(Slovenia).png|70x70εσ]] Μέλος του Τάγματος Εξαιρετικών Αξιών (2021)*
* **'
** ''[[Αρχείο:PRT Order of Prince Henry - Grand Collar BAR.svg|70x70εσ]] Μεγάλο Περιδέραιο του [[Τάγμα του Πρίγκιπα Ερρίκου|Τάγματος του Πρίγκιπα Ερρίκου]] (28 Μαρτίου 2022)''
* **' 
** *[[Αρχείο:BEL - Order of Leopold - Grand Cordon bar.svg|71x71px]] Μεγαλόσταυρος του [[Τάγμα του Λεοπόλδου|Τάγματος του Λεοπόλδου]] (2 Μαΐου 2022)*
* **'
** [[Αρχείο:SVK Rad Bieleho Dvojkriza 1 triedy BAR.svg|71x71εσ]] ''Μεγαλόσταυρος του Τάγματος του Λευκού Διπλού Σταυρού (6 Σεπτεμβρίου 2022)''
* **'
** *[[Αρχείο:Order of the Netherlands Lion ribbon - Knight Grand Cross.svg|71x71εσ]] Μεγαλόσταυρος του Τάγματος του Λέοντος (31 Οκτωβρίου 2022)*
* 
** χωρίς-πλαίσιο|71x71εσ *Μεγαλόσταυρος «Stara Planiná» με κορδέλα (8 Δεκεμβρίου 2022)*
* 
** χωρίς-πλαίσιο|71x71εσ*Παράσημο και Περιδέραιο του Εθνικού Τάγματος της Αξίας (5 Ιουλίου 2023)*
* Πατριαρχείο Αλεξανδρείας
** *Μεγαλόσταυρος του Αγίου Μάρκου με αστέρι (10 Μαΐου 2024)*
* χωρίς-πλαίσιο|22x22εσΚυρίαρχο Στρατιωτικό Οσπιτάλιο Τάγμα του Αγίου Ιωάννη της Ιερουσαλήμ, της Ρόδου και της Μάλτας
** χωρίς-πλαίσιο|71x71εσ*Περιδέραιο του [[Τάγμα προ μερίτο Μελιτένσι|Τάγματος προ μερίτο Μελιτένσι]] (18 Οκτωβρίου 2024)*

### Επιτιμοποιήσεις
* Επίτιμη Δημότης Δήμου Λειψών, 29 Ιουνίου 2020
* Επίτιμη Δημότης Δήμου Δυτικής Λέσβου, 17 Αυγούστου 2020
* Επίτιμη Δημότης Δήμου Μεγίστης, 13 Σεπτεμβρίου 2020
* Επίτιμη Δημότης Δήμου Καρπάθου, 4 Οκτωβρίου 2020
* Επίτιμη Δημότης Δήμου Μουζακίου, 5 Μαΐου 2021
* Επίτιμη Δημότης Δήμου Κεντρικής Κέρκυρας και Διαποντίων Νήσων, 21 Μαΐου 2021
* Επίτιμη Δημότης Δήμου Αγρινίου, 11 Ιουνίου 2021
* Επίτιμη Δημότης Δήμου Σερρών, 28 Ιουνίου 2021
* Επίτιμη Διδάκτορας της Νομικής Σχολής του Αριστοτελείου Πανεπιστημίου Θεσσαλονίκης, 30 Ιουνίου 2021
* Επίτιμη Δημότης Δήμου Καβάλας, 2 Ιουλίου 2021
* Επίτιμη Δημότης Δήμου Ερμιονίδας, 12 Σεπτεμβρίου 2021
* Επίτημη Δημότης Δήμου Βιάννου, 19 Σεπτεμβρίου 2021
* Επίτιμη Δημότης Δήμου Ναυπακτίας, 10 Οκτωβρίου 2021
* Επίτιμη Δημότης Δήμου Γαύδου, 6 Ιανουαρίου 2022
* Επίτιμη Δημότης Δήμου Δίου-Ολύμπου, 26 Φεβρουαρίου 2022
* Επίτιμη Δημότης Δήμου Καλαμάτας, 23 Μαρτίου 2022
* Επίτιμη Δημότης Γκρέτσια Σαλεντίνα, 11 Απριλίου 2022
* Επίτημη Δημότης Δήμου Ηρωικής Πόλης Νάουσας, 1 Μαΐου 2022
* Επίτιμη Δημότης Δήμου Σύμης, 7 Μαΐου 2022
* Επίτιμη Διδάκτορας του Τμήματος Περιβάλλοντος του Ιονίου Πανεπιστημίου, 5 Ιουνίου 2022
* Επίτιμη Διδάκτορας του Τμήματος Πολιτικής Επιστήμης και Δημόσιας Διοίκησης της Σχολής Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών, 16 Ιουνίου 2022
* Επίτιμη Δημότης Δήμου Χάλκης, 11 Σεπτεμβρίου 2022
* Επίτιμη Δημότης Δήμου Σύρου - Ερμούπολης, 22 Σεπτεμβρίου 2022
* Επίτιμη Δημότης Δήμου Σαμοθράκης, 19 Οκτωβρίου 2022
* Επίτιμη Δημότης Δήμου Καστοριάς, 11 Νοεμβρίου 2022
* Επίτιμη Δημότης Δήμου Χανίων, 20 Ιουνίου 2023
* Επίτιμη Δημότης Δήμου Πύργου, 2 Σεπτεμβρίου 2023
* Επίτιμη Δημότης Δήμου Ανδραβίδας-Κυλλήνης, 2 Σεπτεμβρίου 2023
* Επίτιμη Δημότης Δήμου Θάσου, 17 Οκτωβρίου 2023
*Επίτιμη Διδάκτορας του Τμήματος Πολιτικής Επιστήμης της Σχολής Κοινωνικών, Πολιτικών και Οικονομικών Επιστημών του Δημοκριτείου Πανεπιστημίου Θράκης, 8 Νοεμβρίου 2023
* Επίτιμη Δημότης Δήμου Μόρφου, 16 Φεβρουαρίου, 2024
* Επίτιμη Δημότης Δήμου Ορεστιάδος, 30 Ιουνίου 2024
* Επίτιμη Δημότης Δήμου Φλώρινας, 20 Σεπτεμβρίου 2024
* Επίτιμη Διδάκτορας της Σχολής Κοινωνικών Επιστημών και Επιστημών της Αγωγής του Πανεπιστημίου Κύπρου, 1 Οκτωβρίου 2024
* Επίτιμη Δημότης Δήμου Βέροιας, 16 Οκτωβρίου 2024
* Επίτιμη Διδάκτορας του Τμήματος Φιλοσοφίας της Φιλοσοφικής Σχολής του Πανεπιστημίου Κρήτης, 8 Νοεμβρίου 2024
* Επίτιμη Δημότης του Δήμου Ρεθύμνης, 9 Νοεμβρίου 2024

## Παραπομπές


Κατηγορία:Έλληνες δικαστικοί
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Πρόεδροι του Συμβουλίου της Επικρατείας
Κατηγορία:Πρόεδροι της Ελληνικής Δημοκρατίας
Κατηγορία:Αρχηγοί ευρωπαϊκών κρατών